Osnovna škola Sunja

Ljudevita Posavskog 55/A

44210 Sunja

KLASA: 112-01/25-01/14

URBROJ: 2176-20-01-25-3

Sunja, 15. travnja 2025.

Na temelju članka 107. Zakona o odgoju i obrazovanju u osnovnoj i srednjoj školi (“Narodne novine” br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 - RUSRH, 152/14, 7/17, 68/18, 98/19, 64/20, 151/22, 156/23), članka 13. Pravilnika o radu Osnovne škole Sunja i članaka 7. i 8. Pravilnika o postupku zapošljavanja te procjeni i vrednovanju kandidata za zapošljavanje, ravnatelj Osnovne škole Sunja, Ilija Potkonjak raspisuje

**NATJEČAJ**

**za zasnivanje radnog odnosa**

ČISTAČ/SPREMAČ - koji obavlja poslove spremača i održavanja i čišćenja u školskoj ustanovi (m/ž), mjesto rada: Osnovna škola Sunja, Ljudevita Posavskog 55/a, 44210 Sunja.

1izvršitelj/ica na određeno puno radno vrijeme, 40 sati ukupnog tjednog radnog vremena, do povratka odsutne djelatnice na rad, a najduže do kraja nastavne godine 2024./2025.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08 i 69/17)

**Uvjeti:**

Opći uvjeti za zasnivanje radnog odnosa te po članku 7. točka (3) 6. Pravilnika o sistematizaciji radnih mjesta Osnovne škole Sunja.

U prijavi na natječaj navodi se adresa odnosno e-mail adresa na koju će se dostaviti obavijest o datumu i vremenu procjene odnosno testiranja.

**Uz prijavu na natječaj potrebno je priložiti:**

- životopis

- dokaz o državljanstvu

- dokaz o završenoj osnovnoj školi

- uvjerenje da nije pod istragom i da se protiv kandidata/kandidatkinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana raspisivanja natječaja

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine 78/93, 29/94, 162/98,, 16/07, 75/09, 120/16, 57/22).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (Narodne novine 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/na je pristupiti procjeni odnosno testiranju (pisanom testu i razgovoru s kandidatom) prema odredbama Pravilnika o postupku zapošljavanja te procjeni i vrednovanju kandidata za zapošljavanje (poveznica na internetsku stranicu Osnovne škole Sunja na kojoj je objavljen Pravilnik: <https://os-sunja.skole.hr/dokumenti/>

Vrijeme i mjesto održavanja pisane provjere znanja te rok za objavu vremena i mjesta testiranja te druge obavijesti vezane uz natječaj bit će objavljeni sukladno Pravilniku na web stranici Škole na poveznici: <https://os-sunja.skole.hr/dokumenti/>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole.

Prijave na natječaj dostavljaju se neposredno ili poštom preporučenom pošiljkom na adresu: Osnovna škola Sunja, Ljudevita Posavskog 55/A 44210 Sunja, s naznakom **„Za n*atječaj –* čistač/spremač (m/ž)“.**

Nepravodobne i nepotpune prijave neće se razmatrati.

Kandidatom/kinjom u natječajnom postupku smatra se osoba koja je podnijela urednu, pravovremenu i vlastoručno potpisanu prijavu na natječaj zajedno sa svim traženim prilozima te koja ispunjava uvjete iz natječaja.

Urednom prijavom smatra se samo prijava koja sadrži sve podatke i priloge navedene u natječaju.

Kandidat/kinja prijavljen/na na natječaj bit će obaviješten/na putem mrežne stranice školske ustanove: https://os-sunja.skole.hr/ najkasnije u roku od osam dana od dana sklapanja ugovora o radu s odabranim/on kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i poštom preporučenom pošiljkom na kućnu adresu navedenu u prijavi.

Natječaj je otvoren od 15.4.2025. do 23.4.2025.

Ravnatelj

Ilija Potkonjak, dipl.uč.